शीर्षक: जम्मू: तवी नदी में बहने से बाल-बाल बचे मछुआरों की कहानी\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
वो पेशे से मछली पकड़ने का काम करते हैं. काम में कोई बाधा न पैदा हो इसलिए नियम- क़ानून का पालन करते हुए हर साल प्रदेश के मछली विभाग से लाइसेंस बनवाते हैं और तवी नदी में मछली पकड़ने जाते हैं. 

जम्मू में उनके आस-पड़ोस में  कम से कम 40-45 मछुआरे रहते हैं जो बिहार के ही रहने वाले हैं और तवी नदी में मछली पकड़कर उसे स्थानीय बाज़ार में बेचते हैं.

जोधन प्रसाद के गाँव में उनकी बीवी और चार बच्चे रहते हैं. उनकी दो बेटियां और दो बेटे हैं. सबसे बड़ी बेटी लगभग 16 साल की होने वाली है. हर महीने उनकी देखभाल के लिए वो अपनी मेहनत की कमाई से घर खर्च के लिए पैसे भी भेजते हैं. 

लेकिन सोमवार को उनके साथ अचानक एक दुर्घटना हो गई. इस  दुर्घटना में उनकी दाहिनी बांह में गंभीर चोट लगी है. इसकी वजह से वो अगले कुछ दिन मछली पकड़ने नहीं जा  सकते.  

इस दुर्घटना से पहले लाखों लोगों ने अपने अपने टीवी सेटों पर जम्मू में तवी नदी के बीचोबीच भारतीय वायुसेना द्वारा चलाए गए रेस्क्यू ऑपरेशन की तस्वीरें देखी होंगी. 

इस बचाव अभियान में वायुसेना के कमांडो ने इन मछुआरों की जान बचाई और उन्हें  सुरक्षित स्थान पर छोड़ा. लेकिन जोधन प्रसाद इतने किस्मत वाले नहीं थे. 

बचाव अभियान

मुश्किल बचाव अभियान

जब वायुसेना के कमांडो ने उन्हें पानी से बाहर निकालने के लिए सीढ़ी फेंकी वो उसका इस्तेमाल नहीं कर सके.

सीढ़ी पर क़दम रखते ही वह बीच से टूट गई और जोधन प्रसाद तेज़ लहरों के बीच अपने दूसरे साथी के साथ पानी में गिर पड़े. अपनी जान बचाने के लिए वो अपने साथी मछुआरे के साथ जैसे-तैसे तैर कर किनारे आ गए.

उनका कहना था जब तक वो वहां पिलर पर बैठे हुए थे वो सुरक्षित थे. पानी में गिरने के बाद उनकी जान ख़तरे में पड़ गई थी.

जोधन इस समय जम्मू में अकेले ही त्रिकुटा नगर इलाके में रेलवे लाइन के पास एक ख़ाली प्लॉट पर बने 10 X 10 फ़ुट के कच्चे कमरे में रह रहे हैं.

ज़ख़्मी हालात में भी उनकी देखभाल करने वाला कोई दूसरा नहीं है. अपने कच्चे कमरे के अन्दर ही वो रोटी बनाते हैं. रोटी बनाने के लिए वो हीटर का इस्तेमाल करते हैं. 

जब मंगलवार को बीबीसी हिंदी ने उनके कमरे पर जाकर उनसे मुलाकात की तो वो ज़मीन पर चादर बिछाकर आराम कर रहे थे.  मच्छरों से अपना बचाव करने के लिए मच्छरदानी भी लगा रखी थी. उनकी दाहिनी बांह में पट्टी बंधी हुई थी. 

जोधन प्रसाद बताते हैं, "रोज़ की तरह सोमवार सुबह मैं अपने...